als_Latn dik_Latn sag_Latn
Korporata Sony ka mbrojtur përgjigjen e saj për vjedhjen masive të të dhënave në një letër drejtuar Senatorit të Connecticut-it Richard Blumenthal, i cili e akuzoi kompaninë se nuk është treguar e shpejtë në informimin e konsumatorëve për këtë shkelje të sigurisë.
Kazuo Hirai, presidenti dhe shefi ekzekutiv i dizivionit të kopmuterëve në kompaninë japoneze, shkroi se Sony ka reaguar sa më shpejt të ishte e mundur për të njoftuar konsumatorët për vjedhjen e të dhënave.
Blumenthal, ish Kryeprokuror i shtetit, kishte thënë se Sony veproi shumë ngadalë në dërgimin e 500,000 emaileve në orë konsumatorëve pas depërtimit që ekspozoi të dhënat personale të më tepër se 100 milionë përdoruesve online të lojës elektronike.
Sony deklaroi se s’mund të përjashtonte faktin që 12.3 milionë numra kartash krediti janë vjedhur gjatë hakimit.
Kompania, që kanë qenë nën presion që nga hakimi, e vuri re aktivitetin e paautorizuar në rrjetin e saj që nga data 19 Prill dhe i raportoi FBI-së më 22 Prill.
Hirai shkroi se u desh më tepër të dërgonte njoftime, sepse këto emaile nuk janë emaile ‘grumbull’. Emailet dërgohen individualisht në llogaritë e konsumatorëve tanë.
Ai tha se kompania ishte pajtur me ligje të ndryshme të shtetit, duke njoftuar konsumatorët në postimet në blogun e uebfaqes së PlayStation-it.
(Herë të lexuara: 120)
als_Latn als_Latn als_Latn als_Latn als_Latn als_Latn als_Latn als_Latn